
ROMÂNIA

JUDEȚUL TIMIȘ

ORAȘUL DETA

PRIMAR

Nr. 10.681/16.10.2023
REFERAT DE APROBARE
a proiectului de hotărâre pentru aprobarea  Documentației tehnico – economice (faza SF), a Devizului General și a Indicatorilor tehnico-economici pentru proiectul „Realizarea transportului public electric în Orasul Deta și zona periurbana”, în cadrul P.N.R.R. 

Subsemnatul, Roman Petru, în calitate de Primar al Orașului Deta, în conformitate cu prevederile art. 136, alin. (1) și alin. (2) din O.U.G. nr. 57/3 iulie 2019 privind Codul administrativ, cu modificările și completările ulterioare și art. 6, alin. (3) și art. 30, alin. (1), lit. c) din Legea nr. 24/2000 privind normele de tehnică legislativă pentru elaborarea actelor normative, republicată, modificată și completată, supun analizei și aprobării Consiliului local proiectul de hotărâre privind aprobarea Documentației tehnico – economice (faza SF), a Devizului General și a Indicatorilor tehnico-economici pentru proiectul „Realizarea transportului public electric în Orasul Deta și zona periurbana” din cadrul  P.N.R.R. 
Obiectiv general al Componentei 10 este:
 – Asigurarea cadrului necesar pentru dezvoltarea durabilă a localităților din România prin investiții în infrastructura locală care vor susține reziliența şi tranziția verde a zonelor urbane şi rurale, precum şi reducerea disparităților teritoriale la nivel regional, intraregional şi intrajudeţean.
În cadrul acestei componente, Orașul Deta a semnat contractul de finanțare numărul 135192 din 28.11.2022 (respectiv numărul 12239 din 20.12.2022, înregistrat la UAT ORAȘUL DETA) în valoare totală de 4.604.398,22 lei, contract semnat în baza cererii de finanțare “C10-I1.1-102, intitulat: „Realizarea transportului public electric în Orasul Deta și zona periurbana”, care vizează înnoirea parcului de vehicule destinate transportului public (achiziția de vehicule nepoluante)  în Orașul Deta, județul Timiș.

Documentația prezentului obiectiv de investiții este: STUDIU DE FEZABILITATE pentru „Realizarea transportului public electric în Orasul Deta și zona periurbana” PRIVIND, Proiect nr. 2/2023; (Faza SF), întocmită de către proiectantul general S.C. CRAm PROJECT  SRL cu sediul în Timișoara, B-dul. Republicii, nr. 1., ap. 15 
În conformitate cu prevederile Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență, Componenta C10 se solicita transmiterea hotărârii de aprobare a documentației tehnico – economice (faza SF) și a indicatorilor tehnico-economici.
Luând în considerare aspectele menționate, am inițiat proiectul de hotărâre pentru aprobarea Documentației tehnico – economice (faza SF), a Devizului General și a Indicatorilor tehnico-economici pentru  proiectul “Realizarea transportului public electric în Orasul Deta și zona periurbana”.
Având în vedere cele expuse mai sus, propun adoptarea prezentului proiect de hotărâre. 

PRIMAR,

Ec. Petru ROMAN
